Ugnius Vaiginis

Ugnius Vaiginis (g. 1968 m. balandžio 29 d. Vilniuje) – Lietuvos valstybinio pučiamųjų instrumentų orkestro "Trimitas" (Trimitas (orkestras)) vyriausiasis dirigentas  (nuo 2009 m.), Vilniaus vaikų ir jaunimo orkestro Jovaras įkūrėjas, meno vadovas ir dirigentas  (nuo 1986 m. ). Su žmona Erika augina tris vaikus:  dukteris Dominyką (gim. 1997) ir Augustiną (gim. 1999) bei sūnų Karolį (gim. 2003).

Išsilavinimas
Lietuvos muzikos ir teatro akademijos magistras.

Veikla 
2006  m. dirigavo Trimitui tarptautiniame pučiamųjų orkestrų festivalyje Gulianovoje (Italija), kur kolektyvas tapo laureatu. Nuo 2008   m. nuolatinis Vokietijos tarptautinio festivalio „Musikparade“ dalyvis. 2010   m. pasaulio orkestrų festivalio „Berlin Tatoo“ Vokietijoje vyriausiasis dirigentas. 2010  m. „Trimitas“ (vyr. dir. U. Vaiginis) laimėjo Grand prix Lenkijoje vykusiame tarptautiniame F. Šopeno muzikos festivalyje. 2011   m. sėkmingi pasirodymai Norvegijos tarptautiniame orkestrų festivalyje. Nuo 2010   m. tarptautinio VPIO Trimito festivalio Skambėkite trimitai iniciatorius, koordinatorius ir dalyvis.

Su Trimitu parengė originalias klasikinės, šiuolaikinės, sakralinės, džiazo ir populiarios muzikos programas su James Morrison  (Australija),  Steven Mead  (Didžioji Britanija), Sergei Nakariakov (Prancūzija), Johnatan Warburton  (Didžioji Britanija). Bendradarbiavo su kompozitoriais bei dirigentais Jacob de Haan  (Nyderlandai), Jan van der Heide  (Nyderlandai), John Linch  (JAV), Bert Langeler  (Nyderlandai), Janis Purins   (Latvija), Thomas C. Duffy   (JAV), Večeslav Michnovič (Baltarusija), Jorgen Jansen  (Danija).

Parengė bendrus projektus su ryškiausiais Lietuvos atlikėjais: Virgilijus Noreika, Vladimiras Prudnikovas, Vytautas Juozapaitis, Algirdas Budrys  , Asta Krikščiūnaitė  , Eduardas Kaniava  , Rasa Juzukonytė , Judita Leitaitė  , Edmundas Seilius  , Merūnas Vitulskis  , Vaidas Vyšniauskas , Marius Balčytis  ir kt. Bendradarbiavo su kompozitoriais: Algimantas Raudonikis  , Teisutis Makačinas  , Mikalojus Novikas , Rimantas Giedraitis  , Zita Bružaitė  , Antanas Kučinskas  , Loreta Narvilaitė , Linas Rimša   ir kt. 200  m., diriguojant Ugniui Vaiginiui, Trimitas  įrašė šiuolaikinių lietuvių kompozitorių kūrinių kompaktinę plokštelę. 2013 m.  diriguojant Ugniui Vaiginiui, Trimitas   lydimas garsiausių šalies atlikėjų įrašė kompozitoriaus Algimanto Raudonikio Algimantas Raudonikis gražiausių dainų kompaktinę plokštelę "Kur aukštas klevas".

Maestro aktyviai dalyvauja tarptautiniuose seminaruose, meistriškumo kursuose, bei diriguoja  Lietuvoje, Estijjoje, Olandijoje, Vokietijoje,  Šveicarijoje, Austrijoje, JAV ir kt. Yra Lietuvos muzikų sąjungos, World Association for Symphonic Bands and Ensembles asociacijos ir Lietuvos muzikų sąjungos narys.

Pedagoginė veikla 

Vilniaus Balio Dvariono dešimtmetės muzikos mokyklos moksleivių simfoninio orkestro  meno vadovas ir dirigentas ( nuo 1999 m. iki 2001 m.).

Vaikų ir jaunimo pučiamųjų instrumentų orkestro Jovaras įkūrėjas, meno vadovas ir dirigentas ( nuo 1986 m.).

Ugnius Vaiginis nuolatos inicijuoja ir rengia edukacinius koncertus, kūrybines stovyklas ir laboratorijas kūrybingiems Lietuvos vaikams ir jaunimui. Ko pasekoje Vilniaus vaikų ir jaunimo orkestras Jovaras pasiekė reikšmingų laimėjimų.

1993  m. „Musik Festival Europe ‘93“, (Liuksemburgas) Grand Prix.
1992 metais tarptautiniame Pučiamųjų muzikos festivalyje-konkurse Bamberg (Vokietija) Grand Prix.
2005 m.  Pasauliniame Jaunimo muzikos festivalyje – konkurse Ciuriche (Šveicarija) Grand Prix.
2006 m. orkestrui įteiktas nacionalinis apdovanojimas “Aukso paukštė”,  “Tarptautinio spindesio žvaigždės” nominaciją.
2007  m. tarptautiniame pučiamųjų instrumentų orkestrų festivalyje “Mid Europe 2007″ Šladminge (Austrija) diplomas.
2010  m. konkurse “Musical Perfomance and Pedagogics 2010″  Juveskiulėje (Suomija) Grand Prix.
2014 m. „XV Festival Internazionale BANDE Musicali Giulianova“ Giulianovoje, Teramo ( Abuzzo ) Italija -antroji vieta.

Apdovanojimai 

2011 m. LR Švietimo ir mokslo ministro Gintaro Steponavičiaus padėkos raštas už aktyvų ir nuoširdų darbą rengiantis ir dalyvaujant XVI Baltijos šalių studentų dainų ir šokių šventėje "Gaudeamus".

2011 m. už nuopelnus ugdant jaunąją kartą ir reikšmingą indėlį į visos šalies muzikinį gyvenimą padėkos raštą įteikė Lietuvos Respublikos prezidentė Dalia Grybauskaitė.

2012 m. LR Švietimo ir mokslo ministro Gintaro Steponavičiaus padėkos raštas už aktyvią meninę, kūrybinę ir vadovaujamąją veiklą. 

2012 m. LR Kultūros ministro Arūno Gelūno padėkos raštas už kūrybinę veiklą, brandžias programas, sceninio meno populiarinimo ir nuopelnus Lietuvos kultūrai.

2013 m. autorinis darbas „Europos fanfaros 2013“. Fanfaros buvo atliktos liepos 5 d. Vilniaus universiteto Šv. Jonų bažnyčios kieme Lietuvos pirmininkavimo Europos Sąjungai pradžiai paminėti. Už šį darbą Lietuvos Respublikos Prezidentės Dalia Grybauskaitė   įteikė padėkos raštą bei Lietuvos Respublikos Prezidentės medalį.

2014 m. “XV Festival Internazionale BANDE Musicali Giulianova“  Giulianovoje, Teramo (Abuzzo) Italijoje įteikta geriausio festivalio dirigento taurė ir geriausio festivalio solisto prizas.

2015 m. parengė ir atliko pučiamųjų
instrumentų orkestrui M. K. Čiurlionio kūrinius (simfoninė poema „Miške“,
uvertiūra „Kęstutis“, kantata „De Profundis“). 

2018 m. Kultūros ministrė Liana Ruokytė-Jonsson  įteikė aukščiausią Kultūros ministerijos skiriamą apdovanojimą – garbės ženklą „Nešk savo šviesą ir tikėk“.

Nuorodos 
 U. Vaiginio video
 Valstybinis pučiamųjų instrumentų orkestras „Trimitas“
 Vaikų ir jaunimo orkestras „Jovaras“
 Facebook profilis
 Oficialus U. Vaiginio tinklalapis

<noinclude>

 Lietuvos dirigentai 
 Lietuvos muzikos pedagogai
Lietuvos trimitininkai